Diari Oficial de la Generalitat Valenciana


Sumari del DOGV 3823, del 28-08-2000 (2000/6913)

Informació pública de l'alternativa tècnica del programa d'actuació integrada corresponent al sector Residencial 1 delimitat en les normes subsidiàries d'Albuixech.
--------------------------------------------------------------------------------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6913


Organisme emissor
:   Agrupació d'Interés Urbanístic Sr-1 Albuixech Sud

Tipus de document
:   Anunci

Informació pública de l'alternativa tècnica del programa d'actuació integrada corresponent al sector Residencial 1 delimitat en les normes subsidiàries d'Albuixech. [2000/F6913]
  
L'Agrupación de Interés Urbanístico SR-1 Albuixech Sud, en virtut de les facultats que li confereix l'article 48.1.C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, acompanyada de projecte d'urbanització, pla parcial i document d'homologació, corresponents a la unitat d'execució que es delimita en el pla parcial integrant d'aquesta alternativa tècnica i que bàsicament es correspon amb el sector Residencial 1 delimitat en les normes subsidiàries d'Albuixech, situat al sud del nucli urbà. Limita, al nord-oest: avinguda de València; nord-est: carrer de la Pau; sud-est: carrer de Narcís Millán; sud-oest: sòl no urbanitzable. Té una superfície aproximada, segons el planejament, de 30.000 metres quadrats de sòl. S'inclou a més dins de l'àmbit d'actuació una franja de terreny que queda fora de l'àmbit del sector delimitat en les normes subsidiàries i que és el resultat de l'ajust realitzat després d'alinear els carrers denominats en el planejament com en projecte número 2 i 4, per la qual cosa la superfície de la unitat d'execució així definida, després de l'alçament topogràfic realitzat, és de 32.809,45 metres quadrats de sòl.
  
L'alternativa tècnica del programa, juntament amb el projecte d'urbanització i pla parcial i document d'homologació annex, juntament amb els estatuts de l'agrupació SR-1 Albuixech Sud, es troben protocol·litzats a la notaria del senyor Jaime Alberto Pi Soriano, amb domicili a Moncada, carrer de Barreres, 46; de la mateixa manera, una còpia de la dita alternativa ha sigut depositada a l'Ajuntament d'Albuixech, identificada com a programa d'actuació integrada UE-SR-1 Albuixech Sud-Alternativa Tècnica.
  
Es fa constar, en aplicació de l'article 46.3 de la Llei Reguladora de l'Activitat Urbanística, que durant el termini de 20 dies comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria del senyor Jaime Alberto Pi Soriano per a obtenir informació, pels procediments legals, sobre els documents protocol·litzats.
  
Igualment, es fa constar que es podran consultar a l'Ajuntament d'Albuixech les actuacions derivades de la documentació depositada en aquest i presentar-hi, per a la incorporació a aquesta, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
De conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, valga aquest edicte com a notificació als efectes desconeguts o no localitzats.